అలీ నవాజ్ జంగ్ బహాదుర్
మీర్ అహ్మద్ అలీ, నవాబ్ అలీ నవాజ్ జంగ్ బహాదుర్ ( ఉర్దూ లో - میر احمد علی، نواب علی نواز جنگ بہادر ) - తెలంగాణ నీటిపారుదల పితామహుడిగానూ, తెలంగాణ ఆర్థర్ కాటన్‌గా అభివర్ణించబడిన నవాబ్ అలీ నవాజ్ జంగ్ బహదూర్ హైదరాబాదుకు చెందిన ప్రముఖ ఇంజనీరు. అప్పటి హైదరాబాదు రాజ్యంలో అనేక నీటిపారుదల ప్రాజెక్టులకు రూపకల్పన చేసి, నిర్మించాడు.
హైదరాబాదు ప్రజలకు నవాబ్ అలీ నవాజ్ జంగ్ బహదూర్‌గా పరిచితుడైన ఈయన అసలు పేరు మీర్ అహ్మద్ అలీ. 1877 జూలై 11న  హైదరాబాదు లో ఒక మధ్య తరగతి కుటుంబంలో జన్మించాడు. తండ్రి మీర్ వాహిద్ అలీ, హైదరాబాదు రాజ్యంలో భారత ప్రభుత్వంతో ఉత్తర ప్రత్యుత్తరాలు జరిపేందుకు నియమించబడిన కార్యాలయం, ‘ధప్తర్-ఎ-ముల్కీ’లో అసిస్టెంట్ సెక్రటరీగా పనిచేస్తుండేవారు. మీర్ అహ్మద్ అలీ హైదరాబాదు, అబిడ్స్‌లోని సెయింట్ జార్జి గ్రామర్ స్కూల్‌లో, మద్రసా ఆలీయాలో ఉన్నత పాఠశాల విద్యను పూర్తి చేశాడు. అక్కడ ఇంగ్లీషుతో పాటు లాటిన్ భాషను కూడా నేర్చుకొన్నాడు. ఆ తర్వాత నిజాం కళాశాలలో చేరి నాలుగేండ్లు ఉన్నత విద్యను అభ్యసించాడు. 1896లో నిజాం ప్రభుత్వపు ఉపకార వేతనంతో ఇంగ్లండులో ప్రఖ్యాతి గాంచిన కూపర్స్ హిల్ లో ఉన్న లో చేరి, సివిల్ ఇంజనీరింగ్ విద్యను అభ్యసించాడు. కూపర్స్ హిల్ ఇంజనీరింగ్ కాలేజీలో ప్రతిభావంతుడైన విద్యార్థిగా తన తరగతిలో ప్రథముడిగా నిలిచి అనేక స్కాలర్‌షిప్పులను అందుకున్నాడు.
మీరాబాయి
మీరాబాయి (ఆంగ్లం: Meera Bai; సంస్కృతం: मीराबाई) (c.1498-c.1547) (ప్రత్యామ్నాయ వర్ణ క్రమాలు: మీరా ; మిరా ; మీరాబాయి ) అనే ఆవిడ సాంప్రదాయ హిందూ ఆధ్యాత్మిక గాయకురాలు, ఈమె రాజస్థాన్ కు చెందిన సహజీయ అపసంప్రదాయ కృష్ణుని 'భక్తురాలు', ఈమె వైష్ణవ భక్తి ఉద్యమపు సంత్ సాంప్రదాయ ప్రముఖ వ్యక్తులలో ఒకరు. ఆమె రాసిన "భజన" ల్లో 12-1300 ప్రార్థనా గీతాలు మొత్తం భారతదేశం అంతా ప్రాచుర్యం పొందాయి, ప్రపంచవ్యాప్తంగా అనేక అనువాదాల్లో ప్రచురించబడ్డాయి. "భక్తి" సాంప్రదాయంలో కృష్ణ భగవానుడి మీద అపారమైన భక్తిని కలిగిఉంటారు.